Period: Old Babylonian
Genre: Literary
Transliteration:
<SURFACE>
...ra ba-gul
...gul-gul ba-gul
...{d}nisaba ba-gul
...mu-lu₂ dub-ba-ka...
...ba-gul
...ba-gul
...e₂-ha-mun ba-gul
...ba-am₃-mu₂ šu-mu ba-am₃-mu₂
bad₃-bi u₂ gid₂-da ba-am₃-mu₂
šag₄-ba u₂ {mu}ŋen-na-ke₄ šu mu-un-ni₁₀-ni₁₀-e
e-ne-eŋ₃ an-na e-ne-eŋ₃ {d}mu-ul-lil₂-la₂ re
šag₄ ib₂-ba an gu-la-ke₄ šu mu-un-ni₁₀-ni₁₀-e
ša₃-ab hul-ŋal₂-la {d}mu-ul-lil₂-la₂-ke₄ šu mu-un-ni₁₀-ni₁₀-e
ma-ŋu₁₀-a iti₆ ma-ŋu₁₀-a
iti₆ aŋ₂ giri₁₇-zal ma-ŋu₁₀-a
iti₆ ŋi₆ giri₁₇-zal ma-ŋu₁₀-a
aŋ₂ giri₁₇-zal ŋi₆ giri₁₇-zal ma-ŋu₁₀-a nam-mu-un-ed₂-de₃-en
mu-lu-ŋu₁₀-ra iti₆ mu-lu-ŋu₁₀-ra bad₃-de₃ mu-na-ab-la₂
iti₆ aŋ₂ giri₁₇-zal mu-lu-ŋu₁₀-ra
iti₆ ŋi₆-a giri₁₇-zal mu-lu-ŋu₁₀-ra
aŋ₂ giri₁₇-zal ŋi₆ giri₁₇-zal mu-lu-ŋu₁₀-ra bad₃-de₃ mu-na-ab-la₂
iti₆-še₃ ki sikil iti₆-še₃ 1(aš)-ša mu-un-nu₂-en
iti₆ hur-saŋ ki sikil-la si-a-še₃ 1(aš)-ša mu-un-nu₂-en
...{ŋiš}erin-na {d}mu-ul-lil₂ nu₂-a-še₃ 1(aš)-ša mu-un-nu₂-en
...
...iti₆-še₃ nu₂-a er₂ gig i₃-še₈-še₈
...i₃-zalag-ga-am₃ i-e₃ me-e ba-gig₂-ge-en
iti₆ aŋ₂ giri₁₇-zal i-zalag-ga-am₃ i-e₃ me-e ba-gig₂-ge-en
iti₆ ŋi₆ giri₁₇-zal i-zalag-ga-am₃ i-e₃ me-e ba-gig₂-ge-en
aŋ₂ giri₁₇-zal ŋi₆ giri₁₇-zal i-zalag-ga-am₃ i-e₃ me-e ba-gig₂-ge-en
ki sikil ud zu ni₂ me-lem₄-ma-na er₂-še₃ ba-še₈-še₈
ama {d}ezina₂{d}ku₃-su₃ ni₂ me-lem₄-ma-na er₂-še₃ ba-še₈-še₈
nam-tar mu-šub-ba ni₂ me-lem₄-ma-na er₂-še₃ ba-še₈-še₈
šir₃-nam-šu-ub {d}nisaba

Cuneiform:
<SURFACE>
...𒊏𒁀𒄢
...𒄢𒄢𒁀𒄢
...𒀭𒊺𒉀𒁀𒄢
...𒈬𒇽𒁾𒁀𒅗...
...𒁀𒄢
...𒁀𒄢
...𒂍𒄩𒁵𒁀𒄢
...𒁀𒀀𒀭𒊬𒋗𒈬𒁀𒀀𒀭𒊬
𒂦𒁉𒌑𒁍𒁕𒁀𒀀𒀭𒊬
𒊮𒁀𒌑𒈬𒁺𒈾𒆤𒋗𒈬𒌧𒆸𒆸𒂊
𒂊𒉈𒉘𒀭𒈾𒂊𒉈𒉘𒀭𒈬𒌌𒆤𒇲𒊑
𒊮𒌈𒁀𒀭𒄖𒆷𒆤𒋗𒈬𒌧𒆸𒆸𒂊
𒊮𒀊𒅆𒌨𒅅𒆷𒀭𒈬𒌌𒆤𒇲𒆤𒋗𒈬𒌧𒆸𒆸𒂊
𒈠𒈬𒀀𒌓𒀭𒋀𒆠𒈠𒈬𒀀
𒌓𒀭𒋀𒆠𒉘𒅗𒉌𒈠𒈬𒀀
𒌓𒀭𒋀𒆠𒈪𒅗𒉌𒈠𒈬𒀀
𒉘𒅗𒉌𒈪𒅗𒉌𒈠𒈬𒀀𒉆𒈬𒌧𒌓𒁺𒉈𒂗
𒈬𒇻𒈬𒊏𒌓𒀭𒋀𒆠𒈬𒇻𒈬𒊏𒂦𒉈𒈬𒈾𒀊𒇲
𒌓𒀭𒋀𒆠𒉘𒅗𒉌𒈬𒇻𒈬𒊏
𒌓𒀭𒋀𒆠𒈪𒀀𒅗𒉌𒈬𒇻𒈬𒊏
𒉘𒅗𒉌𒈪𒅗𒉌𒈬𒇻𒈬𒊏𒂦𒉈𒈬𒈾𒀊𒇲
𒌓𒀭𒋀𒆠𒂠𒆠𒂖𒌓𒀭𒋀𒆠𒂠𒀸𒊭𒈬𒌧𒈿𒂗
𒌓𒀭𒋀𒆠𒄯𒊕𒆠𒂖𒆷𒋛𒀀𒂠𒀸𒊭𒈬𒌧𒈿𒂗
...𒄑𒂞𒈾𒀭𒈬𒌌𒆤𒈿𒀀𒂠𒀸𒊭𒈬𒌧𒈿𒂗
...
...𒌓𒀭𒋀𒆠𒂠𒈿𒀀𒀀𒅆𒍼𒉌𒋁𒋁
...𒉌𒌓𒂵𒀀𒀭𒄿𒌓𒁺𒈨𒂊𒁀𒈪𒄀𒂗
𒌓𒀭𒋀𒆠𒉘𒅗𒉌𒄿𒌓𒂵𒀀𒀭𒄿𒌓𒁺𒈨𒂊𒁀𒈪𒄀𒂗
𒌓𒀭𒋀𒆠𒈪𒅗𒉌𒄿𒌓𒂵𒀀𒀭𒄿𒌓𒁺𒈨𒂊𒁀𒈪𒄀𒂗
𒉘𒅗𒉌𒈪𒅗𒉌𒄿𒌓𒂵𒀀𒀭𒄿𒌓𒁺𒈨𒂊𒁀𒈪𒄀𒂗
𒆠𒂖𒌓𒍪𒉎𒈨𒉈𒈠𒈾𒀀𒅆𒂠𒁀𒋁𒋁
𒂼𒀭𒊺𒌁𒀭𒆬𒋤𒉎𒈨𒉈𒈠𒈾𒀀𒅆𒂠𒁀𒋁𒋁
𒉆𒋻𒈬𒊒𒁀𒉎𒈨𒉈𒈠𒈾𒀀𒅆𒂠𒁀𒋁𒋁
𒂡𒉆𒋗𒌒𒀭𒊺𒉀